
36 DR.31.10.2013 

 
peringkat pelaksanaannya agar sesuatu dasar itu berkesan serta menepati sasaran. Maka 
terdapat tiga perkara utama perlu diberi perhatian kepada inisiatif-inisiatif yang baru ini. 

Pertama, kita perlu memastikan bahawa sesuatu dasar itu difahami dengan jelas 
di setiap peringkat masyarakat, agar setiap individu mendapat kefahaman yang sama dan 
mendalam. Hal ini penting supaya setiap inisiatif baru daripada kerajaan akan disambut 
baik oleh rakyat dan tidak mudah diputar belit oleh pihak-pihak yang tidak 
bertanggungjawab. 

Kedua, strategi pelaksanaan perlu disusun baik dengan objektif untuk 
mengurangkan ketirisan, kebocoran dan pertindihan. Setiap perkara perlulah diambil berat 
berkenaan perinciannya iaitu attention to detail dengan izin. Ketiga, pemantauan secara 
berkala adalah amat perlu bagi memastikan setiap pelaksanaan tepat dan mudah untuk 
diperbaiki jika berlaku apa-apa masalah. 

Tuan Yang di-Pertua, sebelum saya pergi ke yang lebih jauh, saya terpanggil 
untuk memberi sedikit komen kepada kenyataan Yang Berhormat Permatang Pauh. Beliau 
menyatakan kegusaran beliau dengan keadaan di mana perbelanjaan pembangunan 
Malaysia menurun sebanyak RM2 bilion setahun bermula pada tahun 2010. Ini seolah-olah 
kerajaan mahu menghentikan semua pembangunan untuk rakyat. Perlu difahami bahawa 
Malaysia sekarang berada di tahap ambang status negara maju. Maka adalah lazimnya 
untuk negara Malaysia mengurangkan sedikit perbelanjaan pembangunan memandangkan 
kebanyakan pembangunan asas dan yang besar yang diperlukan untuk menjana ekonomi 
telah pun dilaksanakan. 

Sebagai contoh, bayangkan kita membeli dan membina sebuah rumah. Pada 
awalnya apabila kita hendak mula maju, kita membelanjakan jumlah yang begitu banyak 
untuk memastikan rumah itu siap, selesa untuk diduduki. Apabila ada kemajuan lagi, kita 
tambah bilik tidur, tambah bilik air, pasang lantai baru, kabinet dapur masih memerlukan 
perbelanjaan yang besar. Akan tetapi apabila kita bertambah maju dan berdaya maju, kita 
membelanjakan kurang sedikit seperti menambah porch kereta, stor dan taman landskap.  

Begitu jugalah keadaannya dengan Malaysia, yang sudah hampir maju 
memerlukan penambahbaikan sahaja. Pengurangan kepada bajet pembangunan ini 
sebenarnya merupakan satu petanda yang baik iaitu negara kita ke arah sebuah negara 
yang maju. Saya ingin juga membawa rakan-rakan kepada realiti senario industri 
perumahan dan pembinaan. 

Ahli-ahli Yang Berhormat sepuluh tahun, 20 tahun yang lalu, saya masih ingat 
pasangan yang baru bekerja masih mampu untuk memiliki rumah yang selesa di kawasan-
kawasan seperti USJ Subang, Ampang, Shah Alam, Kota Damansara, Puchong malahan di 
Pulau Pinang dan di Ipoh, Kota Kinabalu dan Kuching. Persoalannya sekarang, adakah 
anak-anak kita dapat membeli dan menikmati perkara yang sama yang telah kita lalui. 
adakah mereka mampu membeli rumah lebih daripada RM400,000 atau RM500,000? Jauh 
panggang daripada api. Adalah tidak keterlaluan untuk dikatakan harga pasaran hartanah 
sudah hampir mencapai tahap yang tidak masuk akal.  

Sekarang ini kita lihat di Langkawi pun sudah ada apartment yang bernilai RM1 

juta lebih. Apatah lagi di Kuala Lumpur, apartmen-apartmen bertaraf dunia telah mencecah 
lebih daripada RM10 juta hingga RM50 juta. Di London juga kalau kita lihat, apartmen-
apartmen bertaraf dunia sudah mencecah ratusan juta sebuah apartmen hingga ke RM300 
juta harga nilai apartmen. Akan tetapi di London masih ada terdapat rumah dan kadar 
rumah itu boleh di mampu milik oleh rakyat. Seperti juga di Kuala Lumpur, nilai di London 
dan Kuala Lumpur adalah lebih kurang yang sama. 

Tidak cukup dengan itu, kadar sewa juga sudah mencapai tahap yang 
memberatkan rakyat. Terdapat juga sewa rumah melebihi RM1,000 untuk apartmen biasa 
di Kuala Lumpur. Hendak beli pun mahal, hendak sewa pun mahal. Maka perlahan-lahan 
mereka beransur keluar daripada lingkaran bandar dan kerajaan dipertanggungjawabkan 
untuk menangani masalah ini. 

Saya amat yakin antara faktor penyumbang terbesar kepada masalah kenaikan 
harga rumah ini adalah disebabkan oleh spekulasi yang terlampau kepada harga rumah. 
Spekulasi terlampau ini seolah-olah ada sindiket spekulasi di dalam pasaran hartanah. Jadi 
apakah kita tidak mempunyai undang-undang untuk membanteras perkara ini. Orang adat 
orang berniaga, di mana ada gula, di situ semut kerumun. Oleh sebab pelabur-pelabur 



peringkat pelaksanaannya agar sesuatu dasar itu berkesan serta menepati sasaran. Maka terdapat tiga perkara utama perlu diberi perhatian kepada inisiatif-inisiatif yang baru ini. Pertama, kita perlu memastikan bahawa sesuatu dasar itu difahami dengan jelas di setiap peringkat masyarakat, agar setiap individu mendapat kefahaman yang sama dan mendalam. Hal ini penting supaya setiap inisiatif baru daripada kerajaan akan disambut baik oleh rakyat dan tidak mudah diputar belit oleh pihak-pihak yang tidak bertanggungjawab. Kedua, strategi pelaksanaan perlu disusun baik dengan objektif untuk mengurangkan ketirisan, kebocoran dan pertindihan. Setiap perkara perlulah diambil berat berkenaan perinciannya iaitu attention to detail dengan izin. Ketiga, pemantauan secara berkala adalah amat perlu bagi memastikan setiap pelaksanaan tepat dan mudah untuk diperbaiki jika berlaku apa-apa masalah. Tuan Yang di-Pertua, sebelum saya pergi ke yang lebih jauh, saya terpanggil untuk memberi sedikit komen kepada kenyataan Yang Berhormat Permatang Pauh. Beliau menyatakan kegusaran beliau dengan keadaan di mana perbelanjaan pembangunan Malaysia menurun sebanyak RM2 bilion setahun bermula pada tahun 2010. Ini seolah-olah kerajaan mahu menghentikan semua pembangunan untuk rakyat. Perlu difahami bahawa Malaysia sekarang berada di tahap ambang status negara maju. Maka adalah lazimnya untuk negara Malaysia mengurangkan sedikit perbelanjaan pembangunan memandangkan kebanyakan pembangunan asas dan yang besar yang diperlukan untuk menjana ekonomi telah pun dilaksanakan. Sebagai contoh, bayangkan kita membeli dan membina sebuah rumah. Pada awalnya apabila kita hendak mula maju, kita membelanjakan jumlah yang begitu banyak untuk memastikan rumah itu siap, selesa untuk diduduki. Apabila ada kemajuan lagi, kita tambah bilik tidur, tambah bilik air, pasang lantai baru, kabinet dapur masih memerlukan perbelanjaan yang besar. Akan tetapi apabila kita bertambah maju dan berdaya maju, kita membelanjakan kurang sedikit seperti menambah porch kereta, stor dan taman landskap. Begitu jugalah keadaannya dengan Malaysia, yang sudah hampir maju memerlukan penambahbaikan sahaja. Pengurangan kepada bajet pembangunan ini sebenarnya merupakan satu petanda yang baik iaitu negara kita ke arah sebuah negara yang maju. Saya ingin juga membawa rakan-rakan kepada realiti senario industri perumahan dan pembinaan. Ahli-ahli Yang Berhormat sepuluh tahun, 20 tahun yang lalu, saya masih ingat pasangan yang baru bekerja masih mampu untuk memiliki rumah yang selesa di kawasan- kawasan seperti USJ Subang, Ampang, Shah Alam, Kota Damansara, Puchong malahan di Pulau Pinang dan di Ipoh, Kota Kinabalu dan Kuching. Persoalannya sekarang, adakah anak-anak kita dapat membeli dan menikmati perkara yang sama yang telah kita lalui. adakah mereka mampu membeli rumah lebih daripada RM400,000 atau RM500,000? Jauh panggang daripada api. Adalah tidak keterlaluan untuk dikatakan harga pasaran hartanah sudah hampir mencapai tahap yang tidak masuk akal. Sekarang ini kita lihat di Langkawi pun sudah ada apartment yang bernilai RM1. juta lebih. Apatah lagi di Kuala Lumpur, apartmen-apartmen bertaraf dunia telah mencecah lebih daripada RM10 juta hingga RM50 juta. Di London juga kalau kita lihat, apartmen- apartmen bertaraf dunia sudah mencecah ratusan juta sebuah apartmen hingga ke RM300 juta harga nilai apartmen. Akan tetapi di London masih ada terdapat rumah dan kadar rumah itu boleh di mampu milik oleh rakyat. Seperti juga di Kuala Lumpur, nilai di London dan Kuala Lumpur adalah lebih kurang yang sama. Tidak cukup dengan itu, kadar sewa juga sudah mencapai tahap yang memberatkan rakyat. Terdapat juga sewa rumah melebihi RM1,000 untuk apartmen biasa di Kuala Lumpur. Hendak beli pun mahal, hendak sewa pun mahal. Maka perlahan-lahan mereka beransur keluar daripada lingkaran bandar dan kerajaan dipertanggungjawabkan untuk menangani masalah ini. Saya amat yakin antara faktor penyumbang terbesar kepada masalah kenaikan harga rumah ini adalah disebabkan oleh spekulasi yang terlampau kepada harga rumah. Spekulasi terlampau ini seolah-olah ada sindiket spekulasi di dalam pasaran hartanah. Jadi apakah kita tidak mempunyai undang-undang untuk membanteras perkara ini. Orang adat orang berniaga, di mana ada gula, di situ semut kerumun. Oleh sebab pelabur-pelabur.